**SKUPNA IZHODIŠČA PREVERJANJA IN OCENJEVANJA ZNANJA PRI PREDMETU ANGLEŠČINA**

**v šol. letu 2022/2023**

1. **OBLIKE IN NAČINI OCENJEVANJA**

**Možni načini in oblike ocenjevanja znanja:**

- test iz slovnice in besedišča

- pisno sporočanje

- ustno ocenjevanje

- bralno razumevanje in/ali slušno razumevanje

- projektno delo

- kreditne točke

- govorni nastop

**2. ZAKLJUČEVANJE OCEN**

**Pri predmetu angleščina so vse ocene ENAKOVREDNE.**

Dijak bo ob koncu šolskega leta pri pouku angleščine **NEOCENJEN**, če ne bo pridobil vsaj 5 ocen, in sicer:

- vsaj 2 oceni iz slovnice in besedišča,

- vsaj 1 ocene iz pisnega sporočanja,

- 1 ocene iz slušnega in/ali bralnega razumevanja,

- 1 ustne ocene.

Dijak, ki v 4. letniku obiskuje pouk **izbirne angleščine višja raven,** bo **NEOCENJEN**, če ne pridobi 2 ocen iz literarnega eseja. Dijak 4. letnika VR mora v šolskem letu pridobiti vsaj 7 ocen.

Pri **drugem tujem jeziku** bo dijak **NEOCENJEN**, če ne pridobi vsaj 4 ocen, in sicer:

- vsaj 2 oceni iz slovnice in besedišča,

- 1 ocene iz slušnega in/ali bralnega razumevanja,

- 1 ustne ocene.

Dijak je **ob zaključku prvega ocenjevalnega obdobja** **NEGATIVEN**, če je povprečni odstotek pridobljenih ocen pod 50%.

Dijak bo **ob koncu pouka** zagotovo ocenjen z **NEZADOSTNO** oceno, če:

* bo imel v drugem ocenjevalnem obdobju same negativne pisne ocene
* ni popravil negativno ocenjenega prvega semestra
* je ob koncu šolskega leta negativno ocenjen iz dveh pisnih nalog istega tipa (slovnično-besediščnega testa ALI pisnega sporočanja)

**3. KRITERIJI ZA OCENJEVANJE ZNANJA**

**Kriteriji za ocenjevanje ustnega sporočanja** sledijo kriterijem na maturi, prilagojeni ravni pouka, in so naslednji:

**Sodelovanje v pogovoru, sporočilnost in koherenca**

(V pogovoru sodelujeta izpraševalec in kandidat: enostranski govor slednjega nikakor ni zaželen.)

5 Samostojno začenja in v glavnem vodi pogovor. Zelo dobro se odziva na vse vrste iztočnic. Zelo dobro razširi in razvije iztočnice, zelo dobro izrazi svoja mnenja in stališča, jih povsem prepričljivo podkrepi z argumenti. Misli

so med seboj povsem smiselno povezane.

4 Dokaj samostojno začenja in vodi pogovor. Dobro se odziva na vse vrste iztočnic. Dobro razširi in razvije iztočnice, dobro izrazi svoja mnenja in stališča, jih prepričljivo podkrepi z argumenti. Misli so med seboj dokaj smiselno povezane.

3 Potrebuje izpraševalčeve spodbude, vendar se nanje ustrezno odziva. V glavnem se ustrezno odziva na večino iztočnic. Razvije in razširi iztočnice, pomanjkljivo izrazi svoja mnenja in stališča, jih delno podkrepi z argumenti.

Misli so mestoma nepovezane.

2 V glavnem se odziva le na izpraševalčeve spodbude. Slabo se odziva na iztočnice. Slabo razširi in razvije iztočnice, zelo pomanjkljivo izrazi svoja mnenja in stališča, jih slabo podkrepi z argumenti. Misli so pogosto nepovezane.

1 Slabo se odziva celo na izpraševalčeve spodbude. Skoraj se ne odziva na iztočnice. Ne razširi in razvije iztočnic, ne izrazi svojih mnenj in stališč. Misli so v glavnem nepovezane.

0 Ne sodeluje v pogovoru.

**Besedišče**

5 Besedišče je popolnoma primerno in pogosto nadpovprečno bogato.

4 Besedišče je primerno in občasno nadpovprečno bogato.

3 Besedišče je dokaj primerno, opazimo posamezne napačne rabe.

2 Besedišče je omejeno, vendar ne moti sporazumevanja.

1 Besedišče je nezadostno, kar preprečuje sporazumevanje.

0 Ne sodeluje v pogovoru.

**Jezikovna pravilnost**

5 Raba raznolikih jezikovnih struktur, skoraj brez napak.

4 Raba raznolikih jezikovnih struktur, malo napak.

3 Raba raznolikih jezikovnih struktur, z več napakami ALI prevladuje raba osnovnih jezikovnih struktur, skoraj brez napak.

2 Raba raznolikih jezikovnih struktur, s pogostimi napakami ALI prevladuje raba osnovnih jezikovnih struktur, s precej pogostimi napakami. Razumevanje besedila je lahko mestoma oteženo.

1 Večina jezikovnih struktur je napačnih. Razumevanje besedila je oteženo.

0 Ne sodeluje v pogovoru.

**Gladkost in izgovarjava**

5 Govori brez zatikanja; izgovarjava, naglas in stavčna intonacija so odlični.

4 Govori z malo zatikanja; izgovarjava, naglas in stavčna intonacija so dokaj dobri.

3 Govori z nekaj zatikanja; izgovarjava, naglas in stavčna intonacija so povprečni in brez večjih napak.

2 Govori z dokaj pogostim zatikanjem; izgovarjava, naglas in stavčna intonacija so slabi, vendar ne preprečujejo sporazumevanja.

1 Govori z zelo pogostim zatikanjem, kar otežuje sporazumevanje; izgovarjava, naglas in stavčna intonacija so slabi ter otežujejo sporazumevanje.

0 Ne sodeluje v pogovoru.

Za govor z naravnim omahovanjem kandidatu ne odbijemo točk.

**Kriteriji za ocenjevanje daljšega pisnega sestavka na določeno temo** (pripovedno, argumentativno, opisno ali drugačno besedilo) sledijo kriterijem na maturi, seveda prilagojeni ravni pouka, in so naslednji:

**Vsebina**

5 Vsebina je povsem primerna, v celoti osredotočena na naslov, podprta s prepričljivimi dokazi, s poglobljenim vpogledom v temo, obravnavano problemsko.

4 Vsebina je v glavnem primerna, osredotočena na naslov, podprta s primernimi dokazi, z dobrim vpogledom v temo, obravnavano dokaj problemsko.

3 Vsebina je na splošno primerna, delno osredotočena na naslov (približno polovica je primerna ALI se ponavlja), podprta z enostavnimi/neizvirnimi dokazi, s površnim vpogledom v temo, obravnavano delno problemsko in delno pripovedno. Če je sestavek krajši od 150 besed, se v vseh kategorijah dodelijo največ 3 točke.

2 Vsebina je v glavnem neprimerna, občasno osredotočena na naslov, pomanjkljivo podprta z dokazi, s površnim vpogledom v temo, obravnavano občasno problemsko in večinoma pripovedno.

1 Vsebina je komajda primerna, ni osredotočena na naslov, s pomanjkljivim vpogledom v temo, ki ni obravnavana problemsko. Če je vsebina ocenjena z 1 točko, se v drugih kategorijah dodelijo največ 3 točke.

0 Vsebina je v celoti neustrezna ALI sestavek je krajši od 100 besed. Če je vsebina ocenjena z 0 točkami in je sestavek dolg 100 besed ali več, se v drugih kategorijah dodelita največ 2 točki.

**Besedišče**

5 Besedišče je pravilno, raznoliko, pogosto nadpovprečno bogato, z izrazito rabo pristnih kolokacij, s povsem ustreznim registrom.

4 Besedišče je v glavnem pravilno, raznoliko, občasno nadpovprečno bogato, z rabo pristnih kolokacij, z večinoma ustreznim registrom.

3 Besedišče je v glavnem pravilno, toda povprečno, delno se ponavlja, z večinoma neizrazitimi kolokacijami, z delno neustreznim registrom.

2 Besedišče je pogosto napačno, izrazito povprečno, pogosto se ponavlja, je dokaj omejeno, s pretežno neustreznim registrom. Razumevanje besedila je lahko mestoma oteženo.

1 Besedišče je v glavnem napačno, se ponavlja, je zelo omejeno, s povsem neustreznim registrom. Razumevanje besedila je oteženo.

0 Sestavek je krajši od 100 besed.

**Jezikovna pravilnost**

5 Raba raznolikih jezikovnih struktur, skoraj brez napak.

4 Raba raznolikih jezikovnih struktur, malo napak.

3 Raba raznolikih jezikovnih struktur, z več napakami ALI prevladuje raba osnovnih jezikovnih struktur, skoraj brez napak.

2 Raba raznolikih jezikovnih struktur, s pogostimi napakami ALI prevladuje raba osnovnih jezikovnih struktur, s precej pogostimi napakami. Razumevanje besedila je lahko mestoma oteženo.

1 Večina jezikovnih struktur je napačnih. Razumevanje besedila je oteženo.

0 Sestavek je krajši od 100 besed.

**Zgradba in vezljivost**

5 Besedilo je povsem primerno členjeno na jasno nakazane odstavke (uvod, jedro, zaključek); misli so povsem jasno povezane; dobra vezljivost na ravni stavka, odstavka in sestavka.

4 Besedilo je primerno členjeno na jasno nakazane odstavke (uvod, jedro, zaključek); misli so v glavnem jasno povezane; mestoma ohlapna vezljivost na ravni stavka, odstavka in/ali sestavka.

3 Besedilo je delno neprimerno členjeno; misli so deloma nejasno povezane; ohlapna vezljivost na ravni stavka, odstavka in sestavka. Če je sestavek napisan v enem odstavku, se dodelijo največ 3 točke.

2 Besedilo ni primerno členjeno, misli so nejasno povezane; slaba vezljivost na ravni stavka, odstavka in sestavka.

1 Besedilo ni členjeno, misli so samo navržene; vezljivosti ni.

0 Sestavek je krajši od 100 besed.

**Kriteriji za daljši pisni sestavek na temo iz književnosti za 4. letnik** se razlikujejo le pri točkovanju VSEBINE:

**Vsebina**

9–10 Vsebina je povsem primerna, v celoti osredotočena na naslov, podprta s prepričljivimi dokazi, kar kaže na poglobljeno poznavanje umetnostnega besedila.

7–8 Vsebina je v glavnem primerna, osredotočena na naslov, podprta s primernimi dokazi, kar kaže na dobro poznavanje umetnostnega besedila.

5–6 Vsebina je na splošno primerna, delno osredotočena na naslov (približno polovica je primerna ALI se ponavlja), podprta z enostavnimi IN/ALI deloma netočnimi dokazi, kar kaže na površno poznavanje umetnostnega besedila. Če je sestavek krajši od 190 besed, se v kategoriji vsebine dodeli največ 6 točk, v drugih kategorijah pa največ 3 točke.

3–4 Vsebina je v glavnem neprimerna, občasno osredotočena na naslov, pomanjkljivo podprta z dokazi IN/ALI z več netočnimi dokazi, kar kaže na pomanjkljivo poznavanje umetnostnega besedila.

1–2 Vsebina je komajda primerna, ni osredotočena na naslov, ni podprta s primeri, kar kaže na slabo poznavanje umetnostnega besedila. Če je vsebina ocenjena z 1 točko, se v drugih kategorijah dodelijo največ 3 točke.

0 Vsebina je v celoti neustrezna, kar kaže na nepoznavanje umetnostnega besedila, ALI sestavek je krajši od 120 besed. Če je vsebina ocenjena z 0 točkami in je sestavek dolg 120 besed ali več, se v drugih kategorijah dodelita največ 2 točki.

**Besedišče**

5 Besedišče je pravilno, raznoliko, pogosto nadpovprečno bogato, z izrazito rabo pristnih kolokacij, s povsem ustreznim registrom.

4 Besedišče je v glavnem pravilno, raznoliko, občasno nadpovprečno bogato, z rabo pristnih kolokacij, z večinoma ustreznim registrom.

3 Besedišče je v glavnem pravilno, toda povprečno, delno se ponavlja, z večinoma neizrazitimi kolokacijami, z delno neustreznim registrom.

2 Besedišče je pogosto napačno, izrazito povprečno, pogosto se ponavlja, je dokaj omejeno, s pretežno neustreznim registrom. Razumevanje besedila je lahko mestoma oteženo.

1 Besedišče je v glavnem napačno, se ponavlja, je zelo omejeno, s povsem neustreznim registrom. Razumevanje besedila je oteženo.

0 Sestavek je krajši od 120 besed.

**Jezikovna pravilnost**

5 Raba raznolikih jezikovnih struktur, skoraj brez napak.

4 Raba raznolikih jezikovnih struktur, malo napak.

3 Raba raznolikih jezikovnih struktur, z več napakami ALI prevladuje raba osnovnih jezikovnih struktur, skoraj brez napak.

2 Raba raznolikih jezikovnih struktur, s pogostimi napakami ALI prevladuje raba osnovnih jezikovnih struktur, s precej pogostimi napakami. Razumevanje besedila je lahko mestoma oteženo.

1 Večina jezikovnih struktur je napačnih. Razumevanje besedila je oteženo.

0 Sestavek je krajši od 120 besed.

**Zgradba in vezljivost**

5 Besedilo je povsem primerno členjeno na jasno nakazane odstavke (uvod, jedro, zaključek); misli so povsem jasno povezane; dobra vezljivost na ravni stavka, odstavka in sestavka.

4 Besedilo je primerno členjeno na jasno nakazane odstavke (uvod, jedro, zaključek); misli so v glavnem jasno povezane; mestoma ohlapna vezljivost na ravni stavka, odstavka in/ali sestavka.

3 Besedilo je delno neprimerno členjeno; misli so deloma nejasno povezane; ohlapna vezljivost na ravni stavka, odstavka in sestavka.

2 Besedilo ni primerno členjeno, misli so nejasno povezane; slaba vezljivost na ravni stavka, odstavka in sestavka.

1 Besedilo ni členjeno, misli so samo navržene; vezljivosti ni.

0 Sestavek je krajši od 120 besed.

**Kriteriji za ocenjevanje vodenega spisa** (pismo, poročilo, življenjepis) sledijo kriterijem na maturi, seveda prilagojeni ravni pouka, in so naslednji:

**Vsebina**

5 Vsebina je povsem primerna, iztočnice so temeljito razvite, s povsem ustreznimi podkrepitvami.

4 Vsebina je primerna, iztočnice so dokaj dobro razvite, z ustreznimi podkrepitvami.

3 Približno polovica vsebine je primerna, iztočnice so pomanjkljivo razvite ALI približno polovica iztočnic ni upoštevana ALI del besedila je vzet iz navodil.

Če je sestavek krajši od 100 besed (OR) oziroma 120 besed (VR), se v vseh kategorijah dodelijo največ 3 točke.

2 Večina vsebine ni primerna, iztočnice v glavnem niso razvite ALI besedilo je skoraj v celoti vzeto iz navodil.

1 Vsebina je komajda primerna, iztočnice niso razvite.

Če je vsebina ocenjena z 1 točko, se v drugih kategorijah dodelijo največ 3 točke.

0 Vsebina je v celoti neprimerna, ker ne sledi navodilom, sestavek je krajši od 50 besed (OR) oziroma 60 besed (VR).

Če je vsebina ocenjena z 0 točkami in je sestavek dolg 50 besed (OR) oziroma 60 besed (VR) ali več, se v drugih kategorijah dodeli največ 1 točka.

**Sporočilnost**

5 Sporočilni namen in s tem učinek na ciljnega bralca sta popolnoma dosežena. Sestavek v celoti ustreza zahtevani besedilni vrsti in njeni zgradbi.

4 Sporočilni namen in s tem učinek na ciljnega bralca sta v glavnem dosežena. Sestavek v glavnem ustreza zahtevani besedilni vrsti in njeni zgradbi.

3 Sporočilni namen in s tem učinek na ciljnega bralca sta na splošno dosežena. Sestavek na splošno ustreza zahtevani besedilni vrsti in njeni zgradbi.

2 Sporočilni namen in s tem učinek na ciljnega bralca sta le delno dosežena.

Sestavek le delno ustreza zahtevani besedilni vrsti in njeni zgradbi.

1 Sporočilni namen in s tem učinek na ciljnega bralca v glavnem nista dosežena. Sestavek v glavnem ne ustreza zahtevani besedilni vrsti in njeni zgradbi.

0 Sporočilni namen in s tem učinek na ciljnega bralca nista dosežena. Sestavek ne ustreza zahtevani besedilni vrsti in njeni zgradbi. Sestavek je krajši od 50 besed (OR) oziroma 60 besed (VR).

**Besedišče in register**

5 Besedišče je pravilno, raznoliko, pogosto bogato, s povsem ustreznim registrom in vljudnostnim tonom.

4 Besedišče je v glavnem pravilno, raznoliko, občasno bogato, z večinoma ustreznim registrom in vljudnostnim tonom.

3 Besedišče je v glavnem pravilno, vendar izrazito povprečno, delno se ponavlja ALI besedišče je zgolj prepisano iz danih iztočnic, z delno neustreznim registrom in vljudnostnim tonom.

2 Besedišče je pogosto napačno, izrazito povprečno ALI pogosto omejeno, s pretežno neustreznim registrom in vljudnostnim tonom. Razumevanje besedila je lahko mestoma oteženo.

1 Besedišče je v glavnem napačno, omejeno, s povsem neustreznim registrom in vljudnostnim tonom. Razumevanje besedila je oteženo.

0 Sestavek je krajši od 50 besed (OR) oziroma 60 besed (VR).

**Jezikovna pravilnost**

5 Raba raznolikih jezikovnih struktur, skoraj brez napak.

4 Raba raznolikih jezikovnih struktur, malo napak.

3 Raba raznolikih jezikovnih struktur, z več napakami ALI prevladuje raba osnovnih jezikovnih struktur, skoraj brez napak.

2 Raba raznolikih vrstnih jezikovnih struktur, s pogostimi napakami ALI prevladuje raba osnovnih jezikovnih struktur, s precej pogostimi napakami. Razumevanje besedila je lahko mestoma oteženo.

1 Večina jezikovnih struktur je napačnih. Razumevanje besedila je oteženo.

0 Sestavek je krajši od 50 besed (OR) oziroma 60 besed (VR).

Kriteriji za določanje ocen, **pri vseh oblikah ocenjevanja** so:

* 100% - 90% - odlično (5),
* 89 - 75 % - prav dobro (4),
* 74 - 60% - dobro (3),
* 59 - 50% - zadostno (2),
* 49% - 0% - nezadostno (1).

**Določanje zaključne ocene**

Je v skladu s krovnim pravilnikom II. gimnazije Maribor. (glej Skupna interna izhodišča II. gimnazije Maribor ter Skupna interna izhodišča pri predmetu angleščina.)

**4. IZPITI**

**Popravni in predmetni izpiti** iz angleščine so sestavljeni iz pisnega dela, ki traja 90 minut in je sestavljen iz spisa/eseja (50 minut) in jezikovnega testa (40 minut), in iz ustnega dela, ki traja največ 20 minut. Naloge in vprašanja za oba dela sestavi strokovni aktiv.

Če **predmetni izpit** zajema snov celega šolskega leta, je sestavljen iz pisnega in ustnega dela. Pisni del traja 90 minut (spis in jezikovni test), ustni pa največ 20 minut. Predmetni izpit sestavi strokovni aktiv na predlog učitelja, ki je dijaka učil. Zaradi obsežnosti pisnega dela v primerjavi z ustnim delom je razmerje med pisnim in ustnim delom na izpitu 70:30 v prid pisnega dela.

**Dopolnilni izpiti** iz angleščine lahko obsega pisni in ustni del ter obsega učno snov, pri kateri dijak ni bil ocenjen. V skladu z aktivom pripravi dopolnili izpit učitelj, ki je dijaka učil.

Če je dijak pri napovedanem pisnem ocenjevanju odsoten ali ocenjen negativno, pridobi oceno v drugem roku, ki ga določi učitelj. Datum drugega roka sporoči učitelj ustno v razredu in po elektronski pošti. Dijakova dolžnost je, da se z rokom ponovnega ocenjevanja seznani. Tretjega roka ni – razen za dijake s posebnimi potrebami oziroma s pedagoško pogodbo.

Dijak, ki je v prvem ocenjevalnem obdobju ocenjen negativno ali neocenjen, oceno popravi oz. pridobi praviloma v roku 14 dni po ocenjevalni konferenci s testom, ki pregledno preverja znanje skozi celotno ocenjevalno obdobje. Oceno, ki jo je dijak dosegel pri popravljanju, upoštevamo v povprečju z negativno oceno.

Vsak dijak mora med šolskim letom pridobiti najmanj 5 (tj. 2 slovnično-besediščna testa, 1 pisni sestavek, 1 slušno razumevanje in/ali bralno razumevanje, 1 ustno oceno).

Vse pridobljene ocene so **enakovredne**.

Med pisne naloge uvrščamo samo slovnično-besediščne teste, naloge pisnega sporočanja (npr. spis, esej, pismo ipd.) ter test iz slušnega IN/ALI bralnega razumevanja.

Dijaki 4 letnikov, ki obiskujejo angleščino - višji nivo, pridobijo v šolskem letu še 2 pisni oceni (literarni esej), eno v vsakem semestru.

Poleg napovedanega ustnega ocenjevanja, lahko dijak ustno oceno pridobi še z referati, seminarskimi nalogami, domačim branjem in predstavitvami. Dijak lahko pridobi oceno tudi s portfolijem ali preko drugih oblik preverjanja znanja, ki jih določi učitelj.

Kreditne točke lahko pridobivajo tudi dijaki pri angleščini – višji nivo; tukaj pridobljene kreditne točke se združijo s kreditnimi točkami, pridobljenimi pri rednem pouku angleščine. Končna ocena iz kreditnih točk se določi na podlagi vseh pridobljenih kreditnih točk.

**Z odlično oceno nagradimo** tudi vsakega dijaka, ki :

 - se uvrsti na državno tekmovanje

 - aktivno sodeluje v projektu prevajanja

**5. NAPOVEDOVANJE OCENJEVANJA**

**Datume pisnega ocenjevanja** določimo na začetku vsakega ocenjevalnega obdobja. Dijaku napovemo **ustno ocenjevanje** vsaj en teden pred ocenjevanjem.

**6. NAČIN IZBOLJŠEVANJA IN POPRAVLJANJA OCEN**

Vsak dijak bo imel možnost **izboljševanja vsaj ene pisne ocene**. Pisno nalogo, pri kateri bo to mogoče, bo izbral dijak v dogovoru z učiteljem. Dijak izboljšuje oceno pisnega izdelka z enakim načinom preverjanja znanja, s katerim je oceno, ki jo želi popravljati, pridobil. V redovalnico vpišemo obe oceni, pri določanju zaključne ocene pa upoštevamo njuno povprečno vrednost.

Dijaki, ki so v prvem ocenjevalnem obdobju **ocenjeni negativno**, popravljajo ocene v roku 14 dni po ocenjevalni konferenci.

**7. PRIDOBIVANJE MANJKAJOČIH OCEN**

Če je dijak pri napovedanem **pisnem** ocenjevanju **opravičeno** odsoten, pridobi oceno v drugem roku, ki ga določi učitelj. Datum drugega roka sporoči učitelj ustno v razredu in po elektronski pošti. Dijakova dolžnost je, da se z rokom ponovnega ocenjevanja seznani. Tretjega roka ni – razen za dijake s posebnimi potrebami oziroma s pedagoško pogodbo.

Manjkajočo pisno oceno lahko nadomestimo z ustno le v izjemnih primerih.

Če je dijak opravičeno odsoten pri napovedanem **ustnem** ocenjevanju, oceno pridobi v dogovoru z učiteljem.

Če je dijak pri napovedanem **pisnem ali ustnem** ocenjevanju **neopravičeno** odsoten, izgubi vse ugodnosti pri predmetu in manjkajočo oceno pridobi v roku in na način, ki ga določi učitelj.

Dijak, ki je v prvem ocenjevalnem obdobju ocenjen negativno ali neocenjen, oceno popravi oz. pridobi praviloma v roku 14 dni po ocenjevalni konferenci s testom, ki pregledno preverja znanje skozi celotno ocenjevalno obdobje. Oceno, ki jo je dijak dosegel pri popravljanju, upoštevamo v povprečju z negativno oceno.

**8. UGODNOSTI IN RAZLOGI ZA NJIHOVO IZGUBO**

**Ugodnosti** pri pouku angleščine so:

- možnost izboljševanja ene pisne ocene v šolskem letu,

- napovedano ustno ocenjevanje znanja.

Dijak ugodnosti **v celoti izgubi** po **treh** kršitvah iz kateregakoli od naslednjih vzrokov:

- pri sprotnem preverjanju znanja je nepripravljen

- ne opravi ali slabo opravi domačo nalogo

- moti pouk, ne sodeluje ali ne prinaša potrebnih pripomočkov

ali

- vsaj enkrat neopravičeno manjka pri napovedanem ocenjevanju znanja oziroma se mu namerno izogne

**9. KREDITNE TOČKE - VREDNOTENJE DIJAKOVEGA SPROTNEGA DELA**

Če učitelj tako presodi, sme skozi celo šolsko leto naključno **preverjati znanje dijakov** **iz** **tekoče obravnavane snovi** in **domačih nalog dijakov**, kar bo ovrednotil s kreditnimi točkami (0, 3 ali 6).

Po učiteljevi presoji, bo vsak dijak s kreditnimi točkami vrednoten **najmanj trikrat;** učitelj bo omogočil razredu, da pridobijo kreditne točke vsaj štirikrat na leto.

Dijak bo dobil:

* 0 KT, če bo dosegel 0%-59%
* 3 KT, če bo dosegel 60%-79%
* 6 KT, če bo dosegel 80%-100%

O obliki in številu vrednotenj odloča učitelj po lastni presoji.

Nekaj možnih oblik vrednotenja znanja za kreditne točke:

* kratko (do 15 minut) nenapovedano pisno preverjanje tekoče snovi
* kratko (do 5 minut) nenapovedano ustno preverjanje tekoče snovi
* nenapovedano/napovedano preverjanje domačih nalog
* kratko (do 5 minut) vrednotenje sprotnega dela pri pouku (npr. delo v skupini, pisne in ustne vaje)
* kratko nenapovedano ustno preverjanje kratkih tekstov, ki so jih dijaki sami izbrali

**Določanje ocen iz kreditnih točk**

Če smo dijakovo delo s kreditnimi točkami ovrednotili trikrat v šolskem letu, točke v oceno pretvorimo na naslednji način:

0 ali 3 točke = 1 (nzd)

6 točk = 2 (zd)

9 točk = 3 (db)

12 točk = 4 (pdb)

15 ali 18 točk = 5 (odl)

Če smo dijakovo delo s kreditnimi točkami ovrednotili štirikrat v šolskem letu, točke v oceno pretvorimo na naslednji način:

0, 3, 6 točk = 1 (nzd)

9 točk = 2 (zd)

12 točk = 3 (db)

15 točk = 4 (pdb)

18, 21, 24 točk = 5 (odl)

Če smo dijakovo delo s kreditnimi točkami ovrednotili petkrat v šolskem letu, točke v oceno pretvorimo na naslednji način:

0, 3, 6 točk = 1 (nzd)

9, 12 = 2 (zd)

15 točk = 3 (db)

18, 21 točk = 4 (pdb)

24, 27, 30 točk = 5 (odl)

**10. DOLOČANJE ZAKLJUČNE OCENE OB KONCU POUKA**

Izračunano skupno povprečno oceno vseh ocen in jo **zaokrožimo na eno decimalno mesto**, pri čemer **upoštevamo le drugo decimalno mesto** na naslednji način:

če je drugo decimalno mesto največ 4 (0, 1, 2, 3 ali 4), prvo decimalno mesto pustimo nespremenjeno, če pa je drugo decimalno mesto 5 ali več (5, 6, 7, 8 ali 9), pa prvo decimalno mesto pri zaokrožitvi povečamo za 1.

**V naslednjem koraku z zaokrožitvijo na celo število določimo zaključno oceno dijaka takole: če je preostala decimalka povprečne skupne ocene po prvem zaokroževanju največ 4, oceno zaokrožimo na celo število navzdol, če pa je prva decimalka 5 ali več, pa oceno zaokrožimo na celo število navzgor. Dijak ne more biti »med oceno«.**

Dijaki, ki imajo **nepopravljeni dve nezadostni oceni,** imajo zaključeno nezadostno oceno le, če povprečna vrednost odstotkov **pisnih nalog** (tj. slovnično-besediščnega testa ter nalog esejskega tipa) ne dosega vrednosti 50%. V nasprotnem primeru dijak nima popravnega izpita, in se mu zaključna ocena določi po zgoraj zapisanem postopku.

Dijak ima lahko **dve nepopravljeni nezadostni oceni samo iz dveh pisnih ocenjevanj znanja, ki** **nista enakega tipa** (tj. dijak **ne more imeti negativnih obeh slovnično-besediščnih testov** oziroma **dijak ne more imeti negativnih obeh ocen pisnih sestavkov**). Če ima dijak dve nepopravljeni nezadostni oceni iz enakega tipa pisnih ocenjevanj znanja, je ob koncu šolskega leta ocenjen z nezadostno oceno.

Dijak bo ob koncu pouka zagotovo ocenjen z nezadostno oceno, če:

* bo imel v drugem ocenjevalnem obdobju same negativne pisne ocene
* ni popravil negativno ocenjenega prvega semestra
* **je ob koncu šolskega leta negativno ocenjen iz dveh pisnih nalog istega tipa**

Sprejeto na sestanku aktiva učiteljev angleškega jezika, avgust 2022